En 38-årig kvinde er onsdag blevet varetægtsfængslet i foreløbig 14 dage på en begrundet mistanke om menneskehandel, der begået i perioden fra december 2021 til januar i år.  Det fortæller anklagemyndigheden på Twitter. Ifølge nordjyske.dk har den 38-årige udenlandsk baggrund, og hun har rekrutteret en anden kvinde til prostitution i Danmark, truet og udnyttet kvinden til tvangsarbejde som prostitueret, frataget hendes ID og beholdt de penge, kvinden tjente. Kvinden har onsdag eftermiddag været fremstillet ved grundlovsforhør for lukkede døre ved Retten i Aalborg. Hun kærede varetægtsfængslingen til landsretten.

Opsummering:
Udenlandsk kvinde er blevet varetægtsfængslet i 14 dage, sigtet for at have tvunget en anden kvinde til prostitution.